સોહાના રોડ પર સ્થિત રિયાન ઇન્ટરનેશનલ શાળામાં શુક્રવારની સવારે જ્યારે કર્મચારીઓ અને વિદ્યાર્થીઓએ શૌચાલયમાં નાનકડા પ્રદ્યુમ્નનું શબ જોયું, ત્યારે શાળામાં જાણે ધરતીકંપ આવ્યો હતો. શાળા દ્વારા બાળકને તાત્કાલિક નજીકની હોસ્પિટલમાં ખસેડવામાં આવ્યો હતો, પરંતુ તબીબો અનુસાર હોસ્પિટલ લાવતા પહેલાં જ પ્રદ્યુમ્નનું મૃત્યુ થઇ ગયું હતું. ઘટનાની જાણ થતાં જ પોલીસ પણ તાબડતોડ શાળાએ પહોંચી હતી. પ્રાથમિક તપાસમાં પોલીસે ઘટનાસ્થળેથી એક ચપ્પુ પણ કબજે કર્યું છે. પોલીસ અનુસાર, હત્યારાએ ગળું દબાવી બાળકની હત્યા કરી હતી અને શબને બાથરૂમમાં લાવ્યા બાદ તે બારીમાંથી કૂદીને ભાગી ગયો હોવાની શક્યતા છે.